JEGYZŐKÖNYV

Készült: 2019. november 29-én, 1730 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendkívüli, nyilvános Képviselő-testületi üléséről.

Jelen vannak: Mikó Zoltán polgármester

 Megyesi Ákos alpolgármester

 Dobos Lászlóné képviselő

 Nagy János képviselő

 Tóth Péter Benjámin képviselő

Az ülés teljes időtartamára:

Dr. Nagy Attila kirendeltségvezető

 Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a rendkívüli Képviselő-testületi ülésen.

*Megállapítja, hogy a Képviselő-testület határozatképes, jelen van min az 5 fő megválasztott képviselő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pontok tárgyalására:

1. Előterjesztés Tiszadobi Családsegítő és Gyermekjóléti Térségi Intézményfenntartó Társulás Társulási Tanácsába további tag delegálásáról.

Előadó: Mikó Zoltán polgármester

Előterjesztés: írásos

1. Előterjesztés az „EFOP-1.5.3.-16-2017-00021 azonosítószámú, „Humán szolgáltatások fejlesztése települések összefogásával” című projekttel kapcsolatos képzési feladatok ellátása” tárgyú közbeszerzési eljárást megindító felhívásról.

Előadó: Mikó Zoltán polgármester

Előterjesztés: írásos

*A Képviselő-testület 5 igen szavazattal (a szavazásban 5 fő vett részt) – egyetért a napirendi pont tárgyalásával.*

1./

Előterjesztés Tiszadobi Családsegítő és Gyermekjóléti Térségi Intézményfenntartó Társulás Társulási Tanácsába további tag delegálásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: A Tiszadobi Családsegítő és Gyermekjóléti Térségi Intézményfenntartó Társulás Társulási Megállapodása a tag önkormányzatok esetében 2-2 delegáltról rendelkeznek, ezért a korábban delegált mellé szükséges még egy személy delegálni a társulási tanácsba.

Javaslom, hogy a másik delegált Megyesi Ákos alpolgármester legyen. Kéri a testületet hozzon határozatot.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Tiszadobi Családsegítő és Gyermekjóléti Térségi Intézményfenntartó Társulás Társulási Tanácsába Megyesi Ákos alpolgármester másik tagként történő delegálásával, kézfelnyújtással szavazzon:

*A képviselő-testület a Tiszadobi Családsegítő és Gyermekjóléti Térségi Intézményfenntartó Társulás Társulási Tanácsába további tag delegálásáról szóló előterjesztést, 5 igen szavazattal elfogadta (a szavazásban 5 fő vett részt) és az alábbi határozatot hozta:*

Tiszagyulaháza Község Önkormányzata

 Képviselő-testületének

56/2019. (XI. 29.) számú határozata

a Tiszadobi Családsegítő és Gyermekjóléti Térségi Intézményfenntartó Társulás Társulási Tanácsába további tag delegálásáról

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 94. § (2) bekezdése alapján a Tiszadobi Családsegítő és Gyermekjóléti Térségi Intézményfenntartó Társulás (4456 Tiszadob, Andrássy út 37.) Társulási Tanácsába másik tagjának – Mikó Zoltán polgármester mellett – 2019. december 1. napjától

Megyesi Ákos alpolgármestert

(4097, Tiszagyulaháza, Kossuth u. 7.)

delegálja.

Felkéri a polgármestert, hogy a határozatból adódó szükséges intézkedések megtételéről gondoskodjon.

Határidő: 2019. december 1. Felelős: Mikó Zoltán polgármester

2./

Előterjesztés az „EFOP-1.5.3.-16-2017-00021 azonosítószámú, „Humán szolgáltatások fejlesztése települések összefogásával” című projekttel kapcsolatos képzési feladatok ellátása” tárgyú közbeszerzési eljárást megindító felhívásról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Az előterjesztés a Hajdúnánással közös EFOP-os pályázathoz kapcsolódik, kérem a testületet, hogy döntsön a közbeszerzési eljárást megindító felhívásról, és tegyen javaslatot a bíráló bizottságba delegált tag személyére.

Megyesi Ákos alpolgármester: Javasolja Mikó Zoltán polgármester személyét elfogadni közbeszerzési eljárás során eljáró bírálóbizottságba.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az „EFOP-1.5.3.-16-2017-00021 azonosítószámú, „Humán szolgáltatások fejlesztése települések összefogásával” című projekttel kapcsolatos képzési feladatok ellátása” tárgyú közbeszerzési eljárást megindító felhívásról szóló határozati javaslattal, és a bírálóbizottságba Mikó Zoltán polgármester delegálásával, kézfelnyújtással szavazzon:

*A képviselő-testület az „EFOP-1.5.3.-16-2017-00021 azonosítószámú, „Humán szolgáltatások fejlesztése települések összefogásával” című projekttel kapcsolatos képzési feladatok ellátása” tárgyú közbeszerzési eljárást megindító felhívásról szóló előterjesztést, 5 igen szavazattal elfogadta (a szavazásban 5 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

57/2019. (XI. 29.) számú határozata

az „EFOP-1.5.3.-16-2017-00021 azonosítószámú, „Humán szolgáltatások fejlesztése települések összefogásával” című projekttel kapcsolatos képzési feladatok ellátása” tárgyú közbeszerzési eljárást megindító felhívásról

Tiszagyulaháza Község Önkormányzatának Képviselő-testülete megismerte az „EFOP-1.5.3.-16-2017-00021 azonosítószámú, „Humán szolgáltatások fejlesztése Hajdúnánáson és vonzáskörzetében” című projekttel kapcsolatos képzési feladatok ellátása” tárgyú közbeszerzési eljárást megindító felhívást, és az előterjesztés melléklete szerint jóváhagyja.

A Képviselő-testület a közbeszerzési eljárás során eljáró bírálóbizottságba

Mikó Zoltán polgármestert

(4097, Tiszagyulaháza, Kossuth u. 71/1.)

delegálja.

Felkéri a polgármestert, hogy a határozatból adódó szükséges intézkedéseket tegye meg, és felhatalmazza a közbeszerzési eljárás lefolytatásához szükséges döntések meghozatalára, és az eljárás során keletkező dokumentumok aláírására.

Határidő: 2020. április 30. Felelős: Mikó Zoltán polgármester

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 1750-kor bezárta.

K. m. f.

Mikó Zoltán Dr. Kiss Imre

 polgármester jegyző